Diari Oficial de la Generalitat Valenciana


Sumari del DOGV 6825, del 24-07-2012 (2012/7008)

RESOLUCIÓ de 4 de juliol de 2012, de la Conselleria de Turisme, Cultura i Esport, per la qual es modifica la situació d'un centre de lectura pública municipal de la Comunitat Valenciana integrat en la Xarxa de Biblioteques Públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7008


Data del document
:   04-07-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * administració local

RESOLUCIÓ de 4 de juliol de 2012, de la Conselleria de Turisme, Cultura i Esport, per la qual es modifica la situació d'un centre de lectura pública municipal de la Comunitat Valenciana integrat en la Xarxa de Biblioteques Públiques de la Comunitat Valenciana. [2012/7008]  
La Generalitat gaudix de competències en matèria de biblioteques, de conformitat amb allò que disposa l'article 148.1.15 de la Constitució espanyola i l'article 49.1.6 de l'Estatut d'Autonomia de la Comunitat Valenciana. La Generalitat ha assumit totes les funcions en matèria de biblioteques d'interés per a la Comunitat a través del Reial Decret 3066/1983, de 13 d'octubre.  
Per mitjà de la Llei 4/2011, de 23 de març, de la Generalitat, de Biblioteques de la Comunitat Valenciana, s'estructura el Sistema Bibliotecari Valencià, dins del qual s'integren, entre altres, les biblioteques públiques municipals, agències de lectura públiques municipals i servicis bibliotecaris mòbils municipals de la Comunitat Valenciana. El capítol III del títol II regula la Xarxa de Biblioteques Públiques de la Comunitat Valenciana.   
L'article 29 de l'esmentada llei regula la integració dels centres de lectura públics municipals en la Xarxa de Biblioteques Públiques de la Comunitat Valenciana. En el punt 1 d'este article s'establix que els centres de lectura pública municipals s'integraran en la Xarxa de Biblioteques Públiques de la Comunitat Valenciana mitjançant una resolució de la conselleria competent en matèria de biblioteques, amb la sol·licitud prèvia dels ajuntaments interessats i després de la verificació dels requisits establits en els articles 24 a 28 de l'esmentada Llei 4/2011.  
Per la Resolució de 28 de setembre de 2011, de la Conselleria de Turisme, Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana, es va integrar en esta xarxa la biblioteca pública municipal de nova creació l'Envic d'Oliva.  
Amb posterioritat l'Ajuntament ens va comunicar un canvi que afecta els requisits mínims regulats en la Llei 4/2011 per a este tipus de centres i que determinen una modificació quant al tipus de centre.  
  
En virtut d'això, resolc:  
Modificar les condicions d'integració en la Xarxa de Biblioteques Públiques de la Comunitat Valenciana de la Biblioteca Pública Municipal l'Envic d'Oliva, que queda integrada com a agència de lectura pública municipal.  
La present resolució es notificarà d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada, en el termini d'un mes comptat des de l'endemà de la publicació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 4 de juliol de 2012.- La consellera de Turisme, Cultura i Esport: Lola Johnson Sastre.